OpenLLM-France/wikimedia huggingface dataset:
# Ardmore (Oklahoma)

Ardmore és una ciutat dels Estats Units a l'estat d'Oklahoma. Segons el cens del 2000 tenia 23.711 habitants.

## Demografia

Segons el cens del 2000, Ardmore tenia 23.711 habitants, 9.646 habitatges, i 6.308 famílies. La densitat de població era de 186,4 habitants per km².
Dels 9.646 habitatges en un 30% hi vivien nens de menys de 18 anys, en un 47,4% hi vivien parelles casades, en un 14,1% dones solteres, i en un 34,6% no eren unitats familiars. En el 31,2% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,1% tenia menys de 18 anys, un 8,1% entre 18 i 24, un 25,8% entre 25 i 44, un 22,2% de 45 a 60 i un 18,8% 65 anys o més.
L'edat mediana era de 39 anys. Per cada 100 dones de 18 o més anys hi havia 84 homes.
La renda mediana per habitatge era de 28.046$ i la renda mediana per família de 37.758$. Els homes tenien una renda mediana de 28.685$ mentre que les dones 23.070$. La renda per capita de la població era de 16.502$. Entorn del 13,6% de les famílies i el 18,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ardmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Ardmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Chaetodipus lineatus

Chaetodipus lineatus és una espècie de rosegador de la família dels heteròmids. És endèmic de Mèxic, on viu a altituds d'entre 1.600 i 2.400 msnm. S'alimenta dels fruits de cactus del gènere Opuntia. El seu hàbitat natural són els matollars xeròfils de les planes de desert. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Castro-Arellano, I.; Vázquez, E. Chaetodipus lineatus. UICN 2008. Llista Vermella d'espècies amenaçades de la UICN, edició 2008, consultada el 12 agost 2015.
# Arthur Harris (desambiguació)

«Pere Pi» té aquests significats:
* Arthur Harris (1892- 1984), mariscal de la RAF
* Arthur Harris (jugador de polo) (1890 - 1968), jugador de polo estatunidenc
* Arthur Harris (motociclista) (1930), pilot de motociclisme britànic
# Caramuru: A Invenção do Brasil

Caramuru: A Invenção do Brasil és una pel·lícula brasilera de comèdia, dirigida per Guel Arraes i estrenada el 9 novembre de 2001. És una adaptació satírica i esbojarrada del poema èpic Caramuru, escrit el 1781 pel frare i escriptor brasiler Santa Rita Durão.

## Trama

El 1510, en els primers anys de la colonització del Brasil, el vaixell on viatja el pintor portuguès Diogo Álvares naufraga i l'artista arriba a una illa tropical. Allà coneix dues nadiues, les germanes Paraguaçu i Moema, filles del cacic dels tupinambás. Totes dues esdevindran amants de Diogo, qui, d'altra banda, està promès amb una noble francesa de nom Isabelle. El portuguès es guanya el respecte de la tribu, que el bateja com Caramuru (el nom tupí d'un peix de la família dels murènids).
Temps després, arriba un vaixell de colons i Caramuru els convenç per portar-lo de volta a Europa. Paraguaçu aconsegueix marxar amb ell i tots dos tornen a Portugal. L'índia coneix Isabelle i l'haurà de convèncer per poder casar-se amb el pintor.

### Interpretació

Aquesta adaptació cinematogràfica del clàssic de Santa Rita Durão recrea de forma satírica diversos estereotips sobre la història de la colonització i la realitat actual del Brasil. Per exemple, el pare de Paraguaçu és retratat com un home molt divertit, gandul i malandro. Ell aprova la relació entre Caramuru i les seves filles, una mostra del caràcter obert dels brasilers, en contraposició a la reacció que té Isabelle a Lisboa. També es dibuixa als europeus com uns espoliadors que s'aprofiten de la ingenuïtat dels indígenes.

## Producció i repartiment

La TV Globo va emetre l'any 2000 una minisèrie titulada A invenção de Brasil, que va servir de base per la pel·lícula. Caramuru va ser el primer film brasiler enregistrat en alta definició (HDTV).
El repartiment principal de la pel·lícula va ser:
* Selton Mello com a Diogo Álvares Correia
* Camila Pitanga com a Paraguaçu
* Deborah Secco com a Moema
* Tonico Pereira com a Itaparica
* Débora Bloch com a Isabelle
* Luís Melo com a Dom Vasco de Athayde
* Pedro Paulo Rangel com a Dom Jayme
* Diogo Vilela com a Heitor

## Referències

* ↑ «Caramuru: A Invenção do Brasil» (en anglès). IMDb, 09-11-2001. Arxivat de l'original el 2021-09-24. [Consulta: 5 març 2022].
* ↑ «Caramuru : poema épico / Santa Rita Durão» (en castellà). Biblioteca Virtual Miguel de Cervantes. Arxivat de l'original el 2022-03-12. [Consulta: 5 març 2022].
* ↑ «Caramuru a invenção do Brasil» (en portuguès de Portugal). SAPO Mag. Arxivat de l'original el 2021-04-23. [Consulta: 5 març 2022].
* 1 2 «Sinopse e Elenco» (en portuguès brasiler). Faculdade de Filosofia e Ciências Humanas - Universidade Federal de Minas Gerais. Arxivat de l'original el 2020-02-21. [Consulta: 5 març 2022].
* ↑ «Entre dois mundos» (en portuguès brasiler). IstoÉ, 14-11-2001. Arxivat de l'original el 2016-03-03. [Consulta: 3 maig 2014].

## Vegeu també

* Cultura del Brasil
* Brasil colonial

## Enllaços externs

* Lloc web oficial de Caramuru (portuguès)
# Draft de l'NBA del 1947

El Draft de la BAA de 1947 va ser el primer de la història de la lliga, encara sota la denominació de Basketball Association of America (BAA). Va constar de 9 rondes i van ser-hi escollits 3 futurs membres del Basketball Hall of Fame, destacant entre ells Harry Gallatin. A més, tres dels escollits aquell any van ser posteriorment escollits com a Entrenador de l'Any de l'NBA: el mateix Gallatin, Andy Phillip i Jim Pollard. La primera selecció, Clifton McNeeley, mai va arribar a jugar com a profesional.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Clifton McNeely | Estats Units | Pittsburgh Ironmen | UTEP |
| 2 | Glen Selbo (G/F) | Estats Units | Toronto Huskies | Wisconsin |
| 3 | Bulbs Ehlers (F/G) | Estats Units | Boston Celtics | Purdue |
| 4 | Walt Dropo | Estats Units | Providence Steamrollers | Connecticut |
| 5 | Dick Holub (C) | Estats Units | New York Knicks | Long Island |
| 6 | Chink Crossin (G) | Estats Units | Philadelphia Warriors | Pennsylvania |
| 7 | Jack Underman | Estats Units | St. Louis Bombers | Ohio State |
| 8 | Paul Huston (F) | Estats Units | Chicago Stags | Ohio State |
| 9 | Dick O'Keefe | Estats Units | Washington Capitols | Santa Clara |
| 10 | Larry Killick (G/F) | Estats Units | Baltimore Bullets | Vermont |

## Notables eleccions posteriors

| Posició | Jugador | Nacionalitat | Equip NBA | Universitat/Club |
| - | Harry Gallatin (F/C) | Estats Units | Baltimore Bullets | Truman State |
| - | Andy Phillip (G/F) | Estats Units | Chicago Stags | Illinois |
| - | Jim Pollard (F/C) | Estats Units | Chicago Stags | Stanford |
| - | Red Rocha (C/F) | Estats Units | Toronto Huskies | Oregon State |
# Marc Emili Lèpid (cònsol 158 aC)

Marc Emili Lèpid (en llatí Marcus Aemilius M'. F. M. N. Lepidus) va ser un magistrat romà del segle ii aC. Era possiblement fill de Marcus Aemilius Lepidus, pretor l'any 213 aC. Formava part de la gens Emília i era de la família dels Lèpid.
Va ser elegit cònsol l'any 158 aC juntament amb Gai Popil·li Laenes. Només el mencionen Plini i els Fasti.

## Referències

* ↑ [https://quod.lib.umich.edu/m/moa/acl3129.0002.001/773?page=root;rgn=full+text;size=100;view=image;q1=LepidusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 763-764. ]
# Frederic I de Baden

Frederic I de Baden (Karlsruhe 1826 - Mainau 1907) va ser un gran duc de Baden des de l'any 1858 i fins a la seva mort quaranta-nou anys després, l'any 1907.
Nascut a la ciutat de Karlsruhe, capital del gran ducat de Baden, el dia 9 de setembre de 1826, era fill del gran duc Leopold I de Baden i de la princesa Sofia de Suècia. Per via paterna era net del gran duc Carles Frederic I de Baden i de l'aristòrcrata Luise Karoline Geyer von Geyersberg, i per via materna del rei Gustau IV Adolf de Suècia i de la princesa Frederica de Baden.
El 20 de setembre de l'any 1856 contragué matrimoni a Berlín amb la princesa Lluïsa de Prússia, filla del kàiser Guillem I de Prússia i de la duquessa Augusta de Saxònia-Weimar-Eisenach. La parella tingué tres fills:
L'any 1852, Frederic esdevingué príncep regent del Gran Ducat a causa de la malaltia mental que patia el seu germà i gran duc Lluís II de Baden. Així, des de 1852 i fins a l'any 1856 exercí la regència. L'any 1856, Frederic esdevingué gran duc tot i que no seria fins a l'any 1858 que el seu germà moriria. D'aquesta manera, Frederic I, igual que anys després el rei Lluís III de Baviera, esdevingué gran duc.
Durant el seu llarg regnat, gairebé la meitat d'un segle, a Baden s'hi reforçà la monarquia constitucionals en tant que el Parlament guanyà protagonisme en detriment de la Corona. L'any 1904 s'establiren les eleccions directes per l'elecció de la Cambra Baixa del Gran Ducat. Durant el regnat de Frederic també s'aprovà el matrimoni civil.
El gran duc tingué un paper relativament determinant en el procés d'unificació d'Alemanya sota la figura del seu sogre, el kàiser Guillem I de Prússia. Frederic liderà el grup de sobirans alemanys presents al Palau de Versalles en el moment formal en què es produí la unificació que la guerra francoprussiana de 1870 havia establert de facto.
El 28 de setembre de l'any 1907 morí a la seva residència d'estiu a l'illa de Mainau.
# Ardmore

«Ardmore» té aquests significats:
* Ardmore (Alabama)
* Ardmore (Oklahoma)
* Ardmore (Tennessee)
# Cave City (Arkansas)

Cave City és una població dels Estats Units a l'estat d'Arkansas. Segons el cens del 2000 tenia 1.946 habitants.

## Demografia

Segons el cens del 2000, Cave City tenia 1.946 habitants, 775 habitatges, i 538 famílies. La densitat de població era de 290,1 habitants/km².
Dels 775 habitatges en un 35,2% hi vivien nens de menys de 18 anys, en un 52,5% hi vivien parelles casades, en un 13,5% dones solteres, i en un 30,5% no eren unitats familiars. En el 27,4% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,91.
Per edats la població es repartia de la següent manera: un 27,3% tenia menys de 18 anys, un 8,5% entre 18 i 24, un 25,8% entre 25 i 44, un 18% de 45 a 60 i un 20,4% 65 anys o més.
L'edat mediana era de 36 anys. Per cada 100 dones de 18 o més anys hi havia 74,5 homes.
La renda mediana per habitatge era de 23.163 $ i la renda mediana per família de 27.292 $. Els homes tenien una renda mediana de 21.397 $ mentre que les dones 17.424 $. La renda per capita de la població era d'11.925 $. Entorn del 17% de les famílies i el 21,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cave City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Cave City». American Fact Finder. Oficina del Cens dels Estats Units, 12-01-2010.
# Arizelocichla

Arizelocichla és un gènere d'ocells de la família dels picnonòtids (Pycnonotidae) habitant dels boscos d'Àfrica subsahariana. Aquests ocells eren inclosos al gènere Andropadus.

## Taxonomia

Un estudi filogenètic molecular publicat el 2007 exposa que el gènere Andropadus era polifilètic. Com a part d'una reorganització per crear gèneres monofilètics, 12 espècies d'Andropadus van ser traslladades al gènere ressuscitat Arizelocichla que havia estat introduït el 1905 per l'ornitòleg nord-americà Harry C. Oberholser amb el Arizelocichla nigriceps com a espècie tipus. El nom Arizelocichla combina el grec antic arizēlos que significa "conspicu" o "admirable" amb kikhlē que significa "tord".

## Taxonomia

Segons la classificació del Congrés Ornitològic Internacional 13.2, aquestgènere conté 12 espècies:
* Arizelocichla chlorigula - Bulbul verdós gorjagroc.
* Arizelocichla fusciceps - Bulbul verdós capfosc.
* Arizelocichla kakamegae.
* Arizelocichla kikuyuensis.
* Arizelocichla masukuensis - bulbul verdós de Shelley.
* Arizelocichla milanjensis - Bulbul verdós del Mulanje.
* Arizelocichla montana - Bulbul verdós del Camerun.
* Arizelocichla neumanni - Bulbul verdós dels Uluguru.
* Arizelocichla nigriceps - Bulbul verdós muntanyenc.
* Arizelocichla olivaceiceps.
* Arizelocichla striifacies - Bulbul verdós galta-ratllat.
* Arizelocichla tephrolaema - Bulbul verdós gorjagrís.
Tanmateix, el Handook of the Birds of the World i la quarta versió de la irdLife International Checklist of the birds of the world (desembre 2019), compten que Arizelocichla té nou espècies, car consideren les següents divergències taxonòmiques:
- Arizelocichla kakamegae és considerat una subespècie del bulbul verdós de Shelley (A. masukuensis kakamegae).
- Arizelocichla kikuyuensis és considerat una subespècie del bulbul verdós muntanyenc (A. nigriceps kikuyuensis).
- Arizelocichla olivaceiceps és considerat una subespècie del bulbul verdós galta-ratllat (A. striifacies olivaceiceps).

## Referències

* 1 2 Gill, Frank; Donsker, David; Rasmussen, Pamela. «Bulbuls» (en anglès). IOC World Bird List v13.2. Congrés Ornitològic Internacional, 2023. [Consulta: 17 setembre 2023].
* ↑ National Museum of Natural History. «Arizelocichla Oberholser 1905». Encyclopedia of Life. [Consulta: 17 setembre 2023].
* ↑ Johansson, Ulf S.; Fjeldså, Jon; Lokugalappatti, L. G. Sampath; Bowie, Rauri C. K «A nuclear DNA phylogeny and proposed taxonomic revision of African greenbuls (Aves, Passeriformes, Pycnonotidae)» (en anglès). Zoologica Scripta, 36, 5, 01-09-2007, pàg. 417–427. DOI: 10.1111/j.1463-6409.2007.00290.x. ISSN: 0300-3256.
* ↑ Smithsonian Institution. Smithsonian miscellaneous collections. v.48 (1907). Washington: Smithsonian Institution, 1907.
* ↑ Jobling, James A. Helm Dictionary of Scientific Bird Names (en anglès). Bloomsbury Publishing, 2010-06-30, p. 55. ISBN 978-1-4081-3326-2.
# Caran d'Ache

* Per a altres significats, vegeu «Caran d'Ache (companyia)».
Caran d'Ache (Moscou, 6 de novembre de 1858 - París, 25 de febrer de 1909) va ser el pseudònim utilitzat per Emmanuel Poiré, caricaturista i historietista francés del segle xix. "Caran d'Ache" prové de la paraula russa karandash (карандаш), que significa llapis (del turc kara taş, "pedra negra"). Els seus primers treballs glorificaven l'Era Napoleònica, posteriorment va crear "històries sense paraules" i va treballar en periòdics com Lundi du Figaro. Se'l considera un dels primers grans historietistes francesos, al costat de Christophe.

## Referències

* ↑ García (2010), 45.

## Enllaços externs

* Biografia en Lambiek Comiclopedia (anglès)
# Oleg Voskobóinikov

Oleg Voskobóinikov (Almati, 4 de juliol de 1971) és un exfutbolista kazakh de la dècada de 1990.
Fou 24 cops internacional amb la selecció del Kazakhstan.
Pel que fa a clubs, defensà els colors de FK Ordabasy Shymkent.

## Referències

* ↑ ; Mamrud, Roberto«Kazakhstan - Record International Players». RSSSF, 16-07-2009. [Consulta: 1r setembre 2009].
* ↑ Oleg Voskobóinikov a worldfootball.net
* ↑ Oleg Voskobóinikov a National-Football-Teams.com (anglès)
# Districte municipal de Mažeikiai

El Districte municipal de Mažeikiai (en lituà: Mažeikių rajono savivaldybė), és un dels 60 municipis de Lituània, situat dins del comtat de Telšiai. El centre administratiu o capital del districte és la ciutat de Mažeikiai. Cobreix una àrea de terreny de 1220 km², dels quals 32 km² corresponen a ciutats i pobles, 22 km² a zones industrials i carreteres, 614 km² a terres agrícoles, 273 km² a boscos, i 68 km² a extensions d'una altra denominació.

## Estructura

* 3 ciutats: Mažeikiai, Seda, Viekšniai
* 5 poblaciones - Laižuva, Leckava, Pikeliai, Tirkšliai y Židikai
* 191 pueblo

## Seniūnijos

* Laižuvos seniūnija (Laižuva)
* Mažeikių seniūnija (Mažeikiai)
* Mažeikių apylinkės seniūnija (Mažeikiai)
* Reivyčių seniūnija (Mažeikiai)
* Sedos seniūnija (Seda)
* Šerkšnėnų seniūnija (Šerkšnėnai)
* Tirkšlių seniūnija (Tirkšliai)
* Viekšnių seniūnija(Viekšniai)
* Židikų seniūnija (Židikai)

## Galeria

* El riu Venta al districte municipal de Mažeikiai
* Poblat fortificat de Daubariai situat al cim d'un turó en el districte municipal de Mažeikiai. Protegit per l'Estat.

## Enllaços externs

* Districte municipal de Mažeikiai Arxivat 2016-03-03 a Wayback Machine. – Portrait of the Regions of Lithuania (anglès)
# Marc Emili Lèpid

Marc Emili Lèpid és el nom dels següents personatges:
* Marc Emili Lèpid, cònsol el 285 aC
* Marc Emili Lèpid, cònsol el 232 aC
* Marc Emili Lèpid, pretor el 218 aC
* Marc Emili Lèpid, pretor el 213 aC
* Marc Emili Lèpid, tribú dels soldats el 190 aC
* Marc Emili Lèpid, cònsol 187 aC
* Marc Emili Lèpid, cònsol el 158 aC
* Marc Emili Lèpid Porcina, cònsol el 137 aC
* Marc Emili Lèpid, cònsol el 126 aC
* Marc Emili Lèpid, pare de Lèpid el triumvir, cònsol el 78 aC
* Marc Emili Lèpid, cònsol el 66 aC
* Marc Emili Lèpid, conegut simplement com a Lèpid o Lèpid el triumvir, cònsol i triumvir
* Marc Emili Lèpid, conspirador contra August
* Marc Emili Lèpid, cònsol l'any 6
* Marc Emili Lèpid, cònsol l'any 11
* Marc Emili Lèpid, executat l'any 39
# Gabriel Xammar i Sala

Gabriel Xammar i Sala (Juneda, 1910 - Tarragona, 2008) fou un activista cultural i polític català, germà de Josep Maria Xammar i Sala. Militant d'Estat Català, durant els primers anys de la guerra civil espanyola va ajudar exiliats a passar cap a França, per la qual cosa fou detingut, i va formar part de la 132a Brigada Mixta. En tornar de l'exili, es va traslladar a Tarragona, on, durant el franquisme, va continuar la lluita activista per les llibertats a través de l'Organització de Resistència Nacional.
Es va involucrar en la creació del Club de Joves i va ser dels iniciadors d'Òmnium Cultural del Tarragonès. També va participar en l'organització de conferències i actes patriòtics a la llibreria La Rambla i va ser president de la Cooperativa Obrera Tarraconense des de 1977 fins al 1979. El 2007 va rebre el Premi d'Actuació Cívica de la Fundació Lluís Carulla.

## Enllaços externs

* Biografia Arxivat 2009-06-08 a Wayback Machine.
# Cavedago

Cavedago és un municipi italià, dins de la província de Trento. L'any 2007 tenia 527 habitants. Limita amb els municipis d'Andalo, Fai della Paganella, Molveno i Spormaggiore.

## Administració

Llista d'alcaldes :
| Període | Identitat | Partit |
| 2005- | Enrico Viola | Llista cívica |
# Arizelocichla kikuyuensis

Arizelocichla kikuyuensis (syn: Arizelocichla nigriceps kikuyuensis) és una espècie d'ocell de la família dels picnonòtids (Pycnonotidae). Es troba a República Democràtica del Congo, Uganda, Ruanda, Burundi i Kenya.

## Taxonomia

Segons la llista mundial d'ocells del Congrés Ornitològic Internacional (versió 13.2, juliol 2023) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie del bulbul verdós muntanyenc (A. nigriceps kikuyuensis).

## Referències

* 1 2 3 «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 28 octubre 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 613. ISBN 978-84-16728-37-4.
# Carrer de l'Hospital (Barcelona)

* Per a altres significats, vegeu «Carrer de l'Hospital (desambiguació)».
El carrer de l'Hospital és una via urbana del Raval de Barcelona, que va de la Rambla a la plaça del Pedró.
Rep el nom de l'antic Hospital de la Santa Creu de Barcelona, on avui s'ubiquen la Biblioteca de Catalunya, l'Institut d'Estudis Catalans, l'antiga Escola Massana, la Reial Acadèmia de Farmàcia i una biblioteca pública municipal.

## Referències

* ↑ «Calle Hospital, la historia de una decisión pionera». Metropoliabierta. [Consulta: 28 juliol 2021].
# Paradise (cançó de Coldplay)

«Paradise» és una cançó de la banda britànica Coldplay llançada com a segon senzill de l'àlbum Mylo Xyloto. La portada és una peça abstracta amb diferents tons de blau que inclou una papallona i una espiral d'Arquimedes, signes recurrents en els concerts de Coldplay, el seu vestuari o en el seu lloc web oficial.
La crítica musical fou benèvola amb la cançó i la majoria de mitjans van qualificar positivament la seva qualitat. En les llistes musicals fou Top 5 en molts països malgrat que en molt pocs arribà al número 1. Al Regne Unit no pogué entrar a la llista de senzills perquè inicialment era gratuïta si es reservava l'àlbum a través d'internet. Quan posteriorment es llançà comercialment el 24 d'octubre de 2011, un mes i mig després del llançament de l'àlbum, debutà a la 14a posició. Curiosament, quan fou interpretada en la final del programa de televisió britànic The X Factor, retornà a la llista fins al número 2 des de la fi de desembre i fins a la primera setmana del 2012 escalà al capdamunt de la llista, quatre mesos després del seu llançament.
Coldplay va anunciar inicialment que el videoclip seria dirigit per Hype Williams, però aquesta fou descartada després del rodatge perquè la banda va decidir enregistrar una nova versió amb Mat Whitecross. El grup va contactar amb Whitecross tot just un dia abans de començar la filmació i la idea del videoclip es va acabar poques hora abans que el director viatgés de Londres a Sud-àfrica. Martin es va encarregar de dissenyar l'argument mentre buscaven el material i les disfresses d'elefant com podien. El videoclip fou rodat a Londres, Ciutat del Cap, Johannesburg i el Petit Karoo.

## Llista de cançons
### Descàrrega digital

* "Paradise" − 4:39

### Senzill promocional (Regne Unit)

* "Paradise" (Edició ràdio) − 4:39
* "Paradise" (Instrumental) − 4:39

### Descàrrega digital – Fedde le Grand Remix

* "Paradise" (Fedde le Grand Remix) − 7:15

### Descàrrega digital – Tiësto Remix

* "Paradise" (Tiësto Remix) − 4:45

## Referències

* ↑ Kaufman, Gil. «Coldplay Team With Hype Williams For 'Paradise' Video» (en anglès). MTV, 21-09-2011. Arxivat de l'original el 2011-09-24. [Consulta: 17 maig 2012].
* ↑ «Coldplay: News - Interview: Director Mat Whitecross on the Paradise video» (en anglès). coldplay.com, 10-11-2011. Arxivat de l'original el 2016-12-28. [Consulta: 17 maig 2012].
* ↑ Reporter, Staff. «Coldplay releases SA video» (en anglès). iafrica.com, 21-10-2011. Arxivat de l'original el 2018-05-08. [Consulta: 17 maig 2012].
* ↑ Beatport > Coldplay > Paradise > Fedde le Grand Remix Consulta: 21/05/2012 (en anglès)

## Enllaços externs

* Paradise Arxivat 2012-05-05 a Wayback Machine. a WikiColdplay (anglès)